Tarybos reglamentas (EAPB, EEB, Euratomas) Nr. 3520/85
1985 m. gruodžio 12 d.
iš dalies keičiantis Reglamentą (Euratomas, EAPB, EEB) Nr. 549/69, nustatantį Europos Bendrijų pareigūnų ir kitų tarnautojų kategorijas, kurioms taikomos Protokolo dėl Bendrijų privilegijų ir imunitetų 12 straipsnio, 13 straipsnio antrosios pastraipos ir 14 straipsnio nuostatos
EUROPOS BENDRIJŲ TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ypač į jos 28 straipsnio pirmąją pastraipą,
atsižvelgdama į Protokolą dėl Europos Bendrijų privilegijų ir imunitetų, ypač į jo 16 ir 22 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Teisingumo Teismo nuomonę,
kadangi yra būtina iš dalies pakeisti Reglamentą (Euratomas, EAPB, EEB) Nr. 549/69 [2] su paskutiniais pakeitimais, padarytais Reglamentu (EAPB, EEB, Euratomas) Nr. 2152/82 [3], kad būtų atsižvelgta į šiuos reglamentus:
- 1985 m. birželio 19 d. Tarybos reglamentą (EAPB, EEB, Euratomas) Nr. 1679/85, nustatantį specialiąsias ir laikinąsias priemones nutraukti tam tikrų Europos Bendrijų mokslo ir technikos tarnybų pareigūnų tarnybą [4],
- 1985 m. rugsėjo 27 d. Tarybos reglamentą (EAPB, EEB, Euratomas) Nr. 2799/85, iš dalies keičiantį Pareigūnų tarnybos nuostatus ir kitų tarnautojų įdarbinimo sąlygas [5],
- 1985 m. gruodžio 12 d. Tarybos reglamentą (EAPB, EEB, Euratomas) Nr. 3518/85, nustatantį specialias ir laikinas priemones nutraukti Europos Bendrijų pareigūnų tarnybą dėl Ispanijos ir Portugalijos įstojimo [6],
PRIĖMĖ ŠĮ REGLAMENTĄ:
1 straipsnis
"i) asmenims, kuriems teisė į išmoką pasibaigus tarnybai suteikiama pagal Reglamento (EAPB, EEB, Euratomas) Nr. 1679/85 3 straipsnį,
j) asmenims, kuriems teisė į bedarbio išmoką suteikiama pagal Kitų tarnautojų įdarbinimo sąlygų 28a straipsnį remiantis Reglamento (EAPB, EEB, Euratomas) Nr. 2799/85 33 straipsniu,
k) asmenims, kuriems teisė į išmoką pasibaigus tarnybai suteikiama pagal Reglamento (EAPB, EEB, Euratomas) Nr. 3518/85 4 straipsnį."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis pradedamas taikyti tą dieną, kai įsigalioja 1 straipsnyje minėti atitinkami reglamentai.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. gruodžio 12 d.